පෑලියගොඩ මැනිං වෙළඳපොලේ අනවසරයෙන් සහ කුලී පදනම මත වෙළඳාම් කටයුතු සිදු කරන පුද්ගලයින් එම ස්ථානයෙන් ඉවත් කිරීමට නාගරික සංවර්ධන අධිකාරය සහ පොලිසිය අද කටයුතු කිරීමත් සමඟ උණුසුම් තත්ත්වයක් ඇති වුණා.වෙළඳුන් චෝදනා කළේ, මැනිං වෙළඳපොල පෙර පැවැති ස්ථානයේ වෙඵඳාම් කළ වෙළඳුන්ට පවා මේ හේතුවෙන් අසාධාරණයක් සිදුවන බවයි.පෑලියගොඩ මැනිං වෙළඳපොලේ වෙළඳසැල් හිමියන්ට අමතරව වෙනත් පුද්ගලයින් වෙළඳාම් කටයුතු සිදු කරන බවට නාගරික සංවර්ධන අධිකාරියට අවස්ථාකිහිපයකදීම පැමිණිලි ලැබී තිබුණා.අදාළ අනවසර වෙළෙන්දන් ඉවත් කිරීම සඳහා නාගරික සංවර්ධන අධිකාරිය අද පියවර ගත්තේ ඒ අනුවයි.මේ සඳහා කැළණිය කොට්ඨාසයේ පොලිස් ස්ථාන 5ක නිලධාරීන්ගේ සහය ද ලබා ගෙන තිබුණා.අනවසර වෙළෙන්දන්ට අමතරව කුලී පදනම මත වෙළඳාම් කටයුතු සිදු කරන පුද්ගලයින්ටද මැනිං වෙළඳපොලෙන් ඉවත් වන ලෙස නාගරික සංවර්ධන අධිකාරිය දැනුම් දී තිබෙනවා.මේ හේතුවෙන් පෑලියගොඩ මැනිං වෙළඳපොළ පරිශ්‍රයේ අද උණුසුම් තත්ත්වයක් ඇති වුණා.වෙළඳුන් චෝදනා කරන්නේ මැනිං වෙළඳපොල පෙර පැවැති ස්ථානයේදීත් කුලී පදනම මත ව්‍යාපාර සිදු කළ තමන්ට මේ හරහා අසාධාරණයක් සිදුවන බවටයි.